CELEX: 32009D0715
Language: fi
Date: 2009-09-23 00:00:00
Title: 2009/715/EY: Komission päätös, tehty 23 päivänä syyskuuta 2009 , klortaalidimetyylin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2009) 6431) (ETA:n kannalta merkityksellinen teksti)

24.9.2009   
            
            
               FI
            
            
               Euroopan unionin virallinen lehti
            
            
               L 251/31
            
         
      KOMISSION PÄÄTÖS,
   tehty 23 päivänä syyskuuta 2009,
   klortaalidimetyylin jättämisestä sisällyttämättä neuvoston direktiivin 91/414/ETY liitteeseen I ja kyseistä ainetta sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2009) 6431)
   (ETA:n kannalta merkityksellinen teksti)
   (2009/715/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.
            
         
               (2)
            
            
               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista, jotka on arvioitava niiden mahdollista direktiivin 91/414/ETY liitteeseen I sisällyttämistä varten. Luetteloon kuuluu klortaalidimetyyli.
            
         
               (3)
            
            
               Klortaalidimetyylin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Klortaalidimetyylin osalta esittelevä jäsenvaltio oli Kreikka, ja kaikki asiaa koskevat tiedot toimitettiin 31 päivänä lokakuuta 2006. Lisäys toimitettiin 3 päivänä huhtikuuta 2008.
            
         
               (4)
            
            
               Jäsenvaltiot ja Euroopan elintarviketurvallisuusviranomainen ovat tarkastelleet kyseistä arviointikertomusta vertaistarkasteluna. Vertaisarvioinnissa keskityttiin asetuksen (EY) N:o 1490/2002 11 c artiklan mukaisesti seuraaviin seikkoihin: myrkyllisyys, metaboliitin MPA merkityksellisyys ja mahdollinen huuhtoutuminen pohjaveteen. Euroopan elintarviketurvallisuusviranomainen esitti arviointikertomuksen komissiolle 4 päivänä syyskuuta 2008 ja uudelleen 26 päivänä marraskuuta 2008 Euroopan elintarviketurvallisuusviranomaisen klortaalidimetyyliä koskevan tieteellisen kertomuksen (4) muodossa. Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja komission tarkastelukertomus klortaalidimetyylistä valmistui 12 päivänä kesäkuuta 2009.
            
         
               (5)
            
            
               Kyseisen tehoaineen arvioinnissa tuli esiin, että tehoaineen metaboliittia MPA huuhtoutuu pohjaveteen. Käytettävissä olevien tietojen perusteella ei voida päätellä, että kyseistä tehoainetta sisältävien kasvinsuojeluaineiden voidaan otaksua täyttävän direktiivin 91/414/ETY 5 artiklan 1 kohdassa säädetyt edellytykset erityisesti kyseisen metaboliitin toksikologisen merkityksen osalta.
            
         
               (6)
            
            
               Komissio on pyytänyt ilmoittajaa toimittamaan vertaisarvioinnin tuloksia koskevat huomautuksensa ja ilmoittamaan, aikooko se edelleen esittää tehoainetta koskevan hakemuksensa. Ilmoittajan toimittamat huomautukset on tutkittu huolellisesti. Esitetyistä perusteluista huolimatta edellä mainitut kysymykset ovat jääneet ratkaisematta, ja Euroopan elintarviketurvallisuusviranomaiselle toimitettujen ja sen asiantuntijakokouksissa arvioitujen tietojen perusteella tehdyt arvioinnit eivät ole osoittaneet, että klortaalidimetyyliä sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöolosuhteissa direktiivin 91/414/ETY 5 artiklan 1 kohdan a ja b alakohdan vaatimukset.
            
         
               (7)
            
            
               Klortaalidimetyyliä ei pitäisi tästä syystä sisällyttää direktiivin 91/414/ETY liitteeseen I.
            
         
               (8)
            
            
               Olisi toteutettava toimenpiteitä sen varmistamiseksi, että klortaalidimetyyliä sisältäville kasvinsuojeluaineille myönnetyt luvat peruutetaan tietyn ajan kuluessa eikä niitä uusita ja että tällaisille tuotteille ei myönnetä enää uusia lupia.
            
         
               (9)
            
            
               Jäsenvaltioiden myöntämä lisäaika klortaalidimetyyliä sisältävien kasvinsuojeluaineiden nykyisten varastojen hävittämiselle, säilyttämiselle, markkinoille saattamiselle ja käytölle olisi rajattava 12 kuukauteen niin, että nykyisiä varastoja voitaisiin käyttää enää ainoastaan yhtenä kasvukautena, millä varmistetaan, että klortaalidimetyyliä sisältäviä kasvinsuojeluaineita on viljelijöiden saatavilla 18 kuukauden ajan tämän päätöksen hyväksymisestä.
            
         
               (10)
            
            
               Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan ja yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) mukainen hakemus klortaalidimetyylin mahdolliseksi sisällyttämiseksi kyseisen direktiivin liitteeseen I.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Klortaalidimetyyliä ei sisällytetä tehoaineena direktiivin 91/414/ETY liitteeseen I.
   2 artikla
   Jäsenvaltioiden on varmistettava, että:
   
               a)
            
            
               klortaalidimetyyliä sisältävien kasvinsuojeluaineiden luvat peruutetaan viimeistään 23 päivänä maaliskuuta 2010;
            
         
               b)
            
            
               klortaalidimetyyliä sisältäville kasvinsuojeluaineille ei myönnetä lupia eikä niiden lupia uusita tämän päätöksen julkaisemispäivästä lähtien.
            
         3 artikla
   Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja määräajan on päätyttävä viimeistään 23 päivänä maaliskuuta 2011.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 23 päivänä syyskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EYVL L 55, 29.2.2000, s. 25.
   
      (3)  EYVL L 224, 21.8.2002, s. 23.
   
      (4)  EFSA Scientific Report (2008), 156. Conclusion regarding the focused peer review of the pesticide risk assessment of the active substance chlorthal-dimethyl; kertomus valmistus 4 päivänä syyskuuta 2008, ja se esitettiin uudelleen 26 päivänä marraskuuta 2008.
   
      (5)  EUVL L 15, 18.1.2008, s. 5.